BSC-LT/ACAData huggingface dataset:
[ca] Les dades de l'equilibri líquid-vapor per a l'acetat de metil + 1-butanol i l'acetat d'etil + 1-butanol es van obtenir a 0,6 MPa utilitzant un ebulloscopi d'acer in-oxidable. Les dades experimentals dels sistemes bina-ris es van comprovar i veriﬁcar termodinàmicament, i es va observar que presenten consistència positiva a l'aplicació del test de Van Ness punt a punt. Els mo-dels d'aportació per grups ASOG i les tres versions de UNIFAC van ser empleats per calcular les dades de l'equilibri líquid-vapor, i posteriorment els valors calculats van ser comparats amb els dades experi-mentals. L'aproximació f-f es va utilitzar aplicant l'equació d'estat de Peng-Robinson, utilitzant el terme atractiu clàssic. Les regles de barrejat quadràtiques i les de Wong-Sandler van ser veriﬁcades i es va utilit-zar el paràmetre ajustable de Stryjek-Vera.

[en] Vapor-liquid equilibrium data were obtained with a stainless steel ebulliometer at 0.6 MPa for methyl acetate + 1-butanol and ethyl acetate + 1-butanol. The experimental data for the binary systems were tested and verified thermodynamically, showed positive consistency when the point-to-point test of Van Ness was applied. The group contribution models ASOG and three versions of the UNIFAC were applied to calculate the vapor-liquid equilibrium data and after, these values were compared to the experimental data. The approach phi-phi was applied by using the Peng-Robinson equation of state, the classical attractive term was employed. The quadratic and Wong-Sandler mixing rules were verified and the adjustable parameter of Stryjek-Vera was also applied.
[ca] L'expansió del SARS-CoV-2 va originar una gran transformació en la mobilitat a escala global i local, ja que a la immobilitat forçada s'hi va sumar la modificació de les pautes de desplaçament quotidià i variació residencial. L'estructura territorial hi va tenir un paper decisiu, i en el cas de les Canàries va ser molt important la conformació insular. Així, l'objectiu general d'aquesta investigació és identificar l'impacte diferenciat de la mobilitat residencial durant la pandèmia, i per això utilitza l'Estadística de variacions residencials (2019-2021) i una enquesta realitzada entre el 26 d'abril i el 21 de juny del 2022 amb qüestions relatives als processos migratoris, al canvi d'habitatge i a la segona residència. Els resultats obtinguts matisen les tendències de mobilitat que es van apreciar en altres àrees de la geografia espanyola a conseqüència del caràcter insular mateix.

[en] The expansion of SARS-CoV-2 led to a great transformation in terms of mobility on a global and local scale, since forced immobility was added to the modification of daily movement patterns and residential variation. Spatial organisation played a decisive role in this, with the insular nature of the Canary Islands being key. Thus, the general objective of this research project was to identify the differentiated impact of residential mobility during the pandemic, for which the Statistics of Residential Variations (2019-2021) were used, as well as a survey carried out between April 26 and June 21, 2022, and the issues covered included migration processes, change of dwelling and second homes. The results obtained added nuances to the mobility trends that were observed in other areas of Spain due to the insular nature of the islands themselves.
[ca] Assagem una aproximació a les característiques formals del gènere dels casos clínics: l'extensió, l'estructuració, l'autoria, els títols i els trets dels diversos apartats que convencionalment els componen. Partim d'un corpus en català, castellà i anglès de casos clínics sobre salut mental, provinents sobretot dels camps de la neurologia, la psiquiatria i la psicologia. En presentem dades numèriques i observacions qualitatives susceptibles de revelar alguns dels trets i de les tendències d'aquest gènere, en relació amb els propòsits comunicatius i amb les peculiaritats de les comunitats de pràctica en les quals s'inscriuen. Contrastem les dades i les observacions recollides al corpus amb les obres prescriptives sobre el gènere, provinents de les comunitats discursives mateixes, com també amb la bibliografia pertinent produïda sobretot en l'àmbit de l'anàlisi del discurs.

[en] In this article, we explore the formal characteristics of the genre of clinical case reports, namely length, structure, authorship, titles and features of the various sections they normally comprise. We work with a corpus in Catalan, Spanish and English of clinical case reports on mental health, particularly from the fields of neurology, psychiatry and psychology. We present numerical data and qualitative observations that reveal some of the traits and trends of this genre, in relation to the communicative purposes and the peculiarities of the communities of practice in which they are produced. We contrast the data and observations gathered from the corpus with the prescriptive texts on the genre, drawn up by the discursive communities themselves, as well as with the pertinent bibliography produced mostly in the field of discourse analysis.
[ca] Aquest article presenta una selecció d'algunes de les últimes tecnologies i eines per dur a terme tasques que asseguren la qualitat de la traducció mitjançant la intel·ligència artificial, l'aprenentatge automàtic i l'automatització. També parla de l'impacte d'aquests avenços tecnològics en les últimes tendències de recerca acadèmica i la indústria de la traducció i la localització.

[en] This article presents a selection of some of the latest technologies to perform translation quality management operations such as quality assurance and translation quality assessment using artificial intelligence and machine learning; it also discusses the impact of these technological advances in the latest academic research trends and the translation industry.
[ca] Arran de la crisi econòmica de 2008, la literatura acadèmica ha observat una mobilitat creixent de joves qualificats del sud d'Europa cap a països amb més oportunitats laborals. A partir d'una metodologia qualitativa, a l'article s'hi analitza la migració de joves universitaris (de menys de 30 anys) espanyols i italians a Mèxic. S'hi exposen, primer, els factors d'expulsió d'aquest grup dels seus països d'origen; segon, els motius per migrar a Mèxic (s'ha trobat que no sempre se n'hi van per raons laborals); tercer, la seva inserció laboral, on s'observen discursos contradictoris (valoració del fet de poder desenvolupar les seves professions, però, segons com, no gaudir de condicions laborals o salarials satisfactòries), i, per últim, les expectatives de futur, les narratives del qual també mostren una certa contradicció, és a dir, estan satisfets amb la feina que han obtingut a Mèxic, però desitgen tornar al seu país d'origen.

[en] As reported in the literature, the number of young skilled people migrating from Southern Europe to countries with more labour opportunities has increased following the 2008 economic crisis. Using a qualitative methodology, this paper analyses the migration of young university graduates (under 30) from Italy and Spain to Mexico. First, the paper focuses on push factors in their countries of origin. Secondly, it analyses reasons for migration to Mexico and concludes that these young people do not always migrate for labour reasons. Thirdly, interviewees have contradictory discourses regarding their labour incorporation (i.e. they appreciate the opportunity to develop their careers, but some lack satisfactory labour and wage conditions). Finally, in relation to their expectations for the future, they also show some contradictory discourses (e.g. positive feelings about working in a career-related job and a desire to return to their countries of origin).
[ca] Quan parlem de sistemes d'acreditació en la literatura pedagògica i en els textos legals sempre es fa a fi de complir diferents funcions socials i educatives alhora: per respondre als accelerats canvis socials, per augmentar el nivell formatiu de la població, per reduir l'exclusió social, per millorar la transparència del mercat de treball, etc. En aquest article s'analitza la perspectiva teòrica i conceptual dels sistemes d'acreditació, exposant algunes idees per al debat sobre les raons pedagògiques que podrien justificar i legitimar aquestes noves estratègies educatives, i proposant finalment el que podrien ser les bases conceptuals dels sistemes d'acreditació, així com una classificació d'aquests.

[en] When we talk about accreditation systems both in pedagogic literature and in legal texts we always do it as a means of fulfilling several educational and social functions at the same time: to answer the fast-growing social changes, to promote the level of competence in the population, to reduce social exclusion, to improve transparency in the labour market, etc. This article tries to analyse the conceptual and theoretical perspective of accreditation systems, presenting some ideas for the debate on the pedagogical reasons that could justify and legitimise these new strategies and finally propose what might be considered some of the conceptual bases of accreditation systems as well as their classification.
[ca] Aquest article analitza l'espai viscut i el sentit de lloc d'un grup d'immigrants qualificats procedents del sud d'Europa a Mèxic. Es parteix de la hipòtesi que la dimensió espacial d'"esdevenir local" és rellevant per al procés d'assentament i permanència dels migrants en el lloc de destinació. A partir d'entrevistes semiestructurades, inclosa l'elaboració de mapes mentals, a 129 persones de nacionalitat espanyola i italiana residents a quatre ciutats (Ciutat de Mèxic, Guadalajara, Monterrey i Puebla) s'identifiquen diferents aspectes a partir de quatre patrons escalars: la llar, el barri (la colonia), la ciutat i la coespacialitat amb el lloc d'origen.

[en] This article analyses the lived space and the sense of place of a group of skilled immigrants from southern Europe in Mexico. The hypothesis is that the spatial dimension of "becoming local" is relevant in the migrants' process of settlement and remaining at the country of destination. 129 semi-structured interviews were conducted to Spaniards and Italians living in four Mexican cities (Mexico City, Guadalajara, Monterrey and Puebla); they were also asked to draw a mental map. Several aspects were identified from four multiscalar patterns: home, neighborhood (the colonia), city and co-spatiality with the place of origin.
[ca] La ciutat de l'Antiga Guatemala, patrimoni de la humanitat, va ser objecte d'un Pla Mestre per imposició de la UNESCO i finançat pel Govern de Canàries, davant la situació de crisi provocada, entre altres factors, pel creixement demogràfic, l'augment del turisme, l'increment del trànsit rodat, la manca d'adequada protecció dels monuments, o la contaminació ambiental. Des del principi vam entendre que el Pla era un bon motiu per fer una reflexió més general sobre la metodologia a aplicar, ja que a l'especificitat de cada cas d'estudi s'unia aquí la manca d'informació urbanística i d'una cartografia fiable. D'altra banda, atès que el present text té el seu origen en un seminari sobre regions i ciutats turístiques, hem cregut oportú revisar i actualitzar el que s'ha dit sobre l'Antiga Guatemala com a ciutat turística -els seus reptes, oportunitats i perills- i la nostra proposta com a ciutat creativa, capaç de generar impulsos propicis per al desenvolupament d'activitats atractores de recursos econòmics al marge del propi turisme (que ja ha arribat als seus límits) i l'especulació urbanística depredadora de sòl agrícola que el Pla hauria d'ajudar a frenar.

[en] UNESCO requires to World Heritage Sites to make a protection planning, so the Government of the Canary Islands (Spain) financed a Master Plan for La Antigua Guatemala. The city was in crisis because population growth, increased tourism, increased traffic, lack of adequate protection of monuments, and environmental pollution, among other factors. From the beginning it was thought that the Plan was a good reason for a more general reflection on the methodology to be applied, because of the specificity of the case study and the lack of planning information and a reliable mapping. On the other hand, since this text has its origin in a seminar on tourist regions and cities, we thought it is appropriate to revise and update what has been said about La Antigua Guatemala as a tourist destination –its challenges, opportunities and dangers. We add our proposal for a creative city, able to generate favorable impetus for the development of economic attractors activities untouched by tourism itself (which has already reached its limits) and predatory speculation of agricultural land that the Plan should help stop.
[ca] Dominar els processos cognitius individuals i usar estratègies d'aprenentatge per part dels universitaris millora el seu rendiment. Ens proposem indagar en l'aprenentatge de l'alumnat universitari atenent el gènere a través d'un qüestionari EVAAU. Aquest instrument, validat mitjançant el judici d'experts i l'anàlisi factorial confirmatòria, consta de 31 ítems que es responen a través d'una escala Likert i que es troben agrupats en una estructura factorial de 5 dimensions que incideixen en els resultats de l'aprenentatge de l'universitari, responsable del 67,31% del total de la variància. Els resultats revelen diferències significatives de gènere, on la dimensió Recursos educatius i d'aprenentatge té major incompatibilitat d'igualtat de mitjanes, i l'Organització dels temps és la millor valorada. Es conclou remarcant la importància de les tècniques d'estudi abans de començar la carrera i de com el factor motivacional i la implicació del professorat influeix en el rendiment acadèmic. Aquesta informació contribueix a millorar la planificació i el coneixement de l'aprenentatge dels universitaris per part dels docents. La feina s'estructura en una breu explicació teòrica, el desenvolupament metodològic de l'estudi i la presentació dels resultats extrets, i per finalitzar la discussió i les conclusions de l'estudi.

[en] Mastering individual cognitive processes and using learning strategies improve the performance of higher education students. We investigate learning among university students attending to gender through an EVAAU questionnaire. This instrument, validated by expert judgment and confirmatory factor analysis, consists of 31 items. Responses are evaluated based on a Likert scale according to the degree of agreement with the statement and grouped into a 5-dimensional factor structure that affect learning outcomes of university students responsible for 67.31% of the total variance. The results reveal significant differences between genders, where the dimension Educational and learning resources has greater incompatibility of equality of means, and the Organization of time is the most valued. The findings highlight the importance of learning study techniques before pursuing a degree, and how motivational factors and teacher involvement influence academic performance. This information can contribute to teachers' planning and knowledge of university students' learning processes.
[ca] Aquest article ofereix una descripció i anàlisi de les manifestacions existents del'activisme antigrassofòbic a comptes d'Instagram d'Espanya i Amèrica Llatina. Per tal de contextualitzar el tema, definim els principals conceptes d'activisme antigrassofòbic, descrivim les formes d'opressió que pateix el col·lectiu i revisem la relació, no exempta de friccions, entre el feminisme i l'activisme antigrassofòbic. Després, oferim un estudi d'algunes publicacions i comptes d'Instagram que reflexen certs punts de debat essencials en el moviment avui: la lluita contra la invisibilització dels cossos grassos, l'empoderament del subjecte gras mitjançant l'apropiació d'insults, l'expressió pública de la ferida mitjançant la confessió personal i, en definitiva, la politització del concepte.

[en] Centre for Women and Literature. Gender, sexualities and cultural criticism. All rights reserved.This article offers a description and analysis of existing manifestations of critical fat activism in Instagram accounts from Spain and Latin America. In order to contextualize the topic, it starts by defining the main concepts of fat activism, it describes the oppression suffered by the collective, and also revisits the uneasy relationship between feminism and fat activism. Then, the article offers an analysis of specific Instagram accounts and posts that convey the essential postulates of fat activism nowadays: the rupture with the invisibility of fatness, the empowerment of the fat subject through the appropriation of the insults "gorda", "gordo" and "gorde", the public expression of the wound through personal confession and, ultimately, the politicization of the concept.
[ca] En aquest article s'informa d'un dels estudis realitzats a la Comunitat Canària al voltant dels principals serveis de suport extern als centres educatius, en concret el referit als Centres de Professors (CEP). Es pretenien dos objectius: l'obtenció de coneixement per a comprendre millor la naturalesa, funcions, models d'actuació i condicions en les que es porta a terme la tasca d'assessorament; i, la detecció de les problemàtiques i necessitats més importants, oferint recomanacions per a la seva millora. Es va recollir informació, mitjançant qüestionaris, dels assessors i dels professors. Les principals conclusions apunten a l'existència d'un doble divorci: 1) entre el que els assessors pensen que han de fer (funcions més relacionades amb els processos de desenvolupament i millora dels centres i amb la capacitació de les escoles i el desenvolupament professional del professorat) amb el que fins a la data han fet (cobrir les necessitats derivades del procés d'implantació de la LOGSE, especialment en el disseny i desenvolupament de cursos i en la divulgació de la normativa); 2) entre el que els assessors creuen que fan i el que el professorat percebeix d'ells. Se suggereix que els CEP han de reprendre la seva idea original d'institucions al servei del professorat i dels centres, adquirint una més gran autonomia de l'Administració.

[en] In this article we present the results of one of the studies developed about the external support systems to the schools in Canary Islands, especially the one refered to the Teachers' Centers. The study aimed to the following main purposes: to gather information about Teachers' Centers in order to reach a better understanding of the nature, functions, performance models and work conditions of school consultants, and to identify the main needs and problems thei are facing, offering at the time some suggestions for improvement. The main conclusions point to a double divorce 1) between what the school consultants think they should be doing (this is, functions related to school development and improvement, and to teachers' empowement and professional development) and what they are doing to the date (meeting needs related to the process of implementation of the 1990 Educational Act, mainly working in the designing and development of trainning courses for teachers and the dissemination of legal regulations related to the Educational Act); and 2) between what the school consultants think they are doing and what the techaers perceived abouy it. It is suggested that Teachers' Centers should recover the original idea becoming institutions at the service of teachers and schools, geeting more autonomy in their functioning from the Regional Educational Authorities.
[ca] S'explica breument la formació de la Mediterrània a partir de l'antiga Tetis així com tota l'estructura geomorfològica, amb una especial referència a l'orogènia alpina. Es dedica una especial atenció a la circulació superficial d'origen atlàntic, considerada el factor bàsic de tota la dinàmica mediterrània, i es destaca principalment el paper dels estrets i el significat de l'efecte estuarià. Així mateix, es té en compte l'acció deis vents més importants, ja que afecta la dinàmica complexa oceanogràfica. Com a primer resultat del conjunt de les accions dinàmiques s'estudia i es reflexiona sobre els diversos factors que contribueixen a la productivitat mediterrània considerada superior a 1'esperada. En un altre aspecte s'examinen les característiques de l'ecosistema mediterrani considerat una gran unitat, encara que amb gradients molt característics. Com un dels elements que caracteritzen l'estructura dinàmica de l'ecosistema mediterrani, es revisa la influència de l'home per mitjà de la pesca i la contaminació com a factors pertorbadors, Finalment, a manera de resum s'exposa una visió global en la qual s'assaja d'integrar els factors oceanogràfics, biològics i socioeconòmics, amb una especial atenció a la dinàmica humana amb l'intent que la integració de tots aquests aspectes permeti comprendre la totalitat de la problemàtica mediterrània com a base d'una possible planificació mes sostenible.

[en] The formation of the Mediterranean sea from the former Tethys, and the geomorphological structure with special reference to the alpine "orogenesis" is mentioned briefly. Special attention has been given to the superficial circulation from Atlantic origin, considered the essential factor for all the Mediterranean dynamics, rendering a special reference to the straits' role and to the "significance" of the estuary effect. Furthermore, the action of the more important winds is considered insofar it affects the complex oceanographic dynamics. As a first result from the set of dynamic actions that are analysed, and the different contributing factors to the Mediterranean productivity, that is considered greater than expected, are mentioned. The Mediterranean ecosystem characteristics are analysed, from a different perspective by considering the Mediterranean ecosystem as a large unit, though the existence of very characteristic gradients is recognised. The influence of man through fishing and contamination, considered disrupting factors, is checked as one of the elements that contribute to the dynamic structuring of the Mediterranean ecosystem. Finally, as a summary, a global vision is put forward that tries to integrate the oceanographic, biologic, and socioeconomic factors, with special attention to the human population dynamics, hoping that the integration of all these aspects will allow a global comprehension of the problematics of the Mediterranean possibly as the grounds for more sustainable planning.